Ehdotus neuvoston asetus pysyvistä orgaanisista yhdisteistä sekä direktiivin 79/117/ETY muuttamisesta annetun Euroopan parlamentin ja neuvoston asetuksen (EY) N:o 850/2004 liitteen IV muuttamisesta /* KOM/2006/0242 lopull. */





[pic] | EUROOPAN YHTEISÖJEN KOMISSIO | Bryssel 31.5.2006 KOM(2006) 242 lopullinen Ehdotus NEUVOSTON ASETUS pysyvistä orgaanisista yhdisteistä sekä direktiivin 79/117/ETY muuttamisesta annetun Euroopan parlamentin ja neuvoston asetuksen (EY) N:o 850/2004 liitteen IV muuttamisesta (komission esittämä) PERUSTELUT Pysyvistä orgaanisista yhdisteistä annetun asetuksen (EY) N:o 850/2004 7 artiklan 4 kohdan a alakohdassa säädetään, että liitteessä IV lueteltujen aineiden pitoisuuden on oltava alhaisempi kuin liitteessä IV annettavat pitoisuusrajat, jotka määritetään 31 päivään joulukuuta 2005 mennessä 17 artiklan 2 kohdassa tarkoitettua menettelyä noudattaen. Komissiota avustaa 17 artiklan 1 kohdan mukaisesti kyseisen asetuksen soveltamisalaan kuuluvissa jätteisiin liittyvissä asioissa direktiivin 75/442/ETY 18 artiklalla perustettu komitea. Näin ollen komissio toimitti 25 päivänä tammikuuta 2006 asetusluonnoksen jätteistä annetun direktiivin 75/442/ETY 18 artiklan mukaisesti perustetun komitean äänestettäväksi. Asetusluonnos ei saanut taakseen määräenemmistön tukea. Sen vuoksi neuvostolle toimitetaan ehdotus neuvoston asetukseksi päätöksen 1999/468/EY 5 artiklassa vahvistettua menettelyä noudattaen. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. Komissio oli asetuksen (EY) N:o 850/2004 7 artiklan 6 kohdan ja 14 artiklan 3 kohdan mukaisesti aikonut ehdottaa myös toimenpidettä sellaisten jätteiden kiinteyttämiseksi, joiden PCDD/PCDF-pitoisuus on yli 1 μg/kg mutta alle pitoisuusrajan 15 μg/kg ja jotka näin ollen voidaan hyödyntää muulla tavoin. Tämä lisätoimenpide edellyttää PCDD/PCDF:n pitoisuusrajan 15 μg/kg hyväksymistä. Koska PCDD/PCDF:n alhaista pitoisuusrajaa (15 μg/kg) koskeva asetusluonnos ei saanut taakseen määräenemmistön tukea, lisätoimenpide olisi yksistään ollut merkityksetön, joten sitä ei ehdotettu vielä äänestykseen. Ehdotus NEUVOSTON ASETUS pysyvistä orgaanisista yhdisteistä sekä direktiivin 79/117/ETY muuttamisesta annetun Euroopan parlamentin ja neuvoston asetuksen (EY) N:o 850/2004 liitteen IV muuttamisesta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 [1] ja erityisesti sen 7 artiklan 4 kohdan a alakohdan ja 14 artiklan 3 kohdan, sekä katsoo seuraavaa: (1) Komissio toteutti tutkimuksen asetukseen (EY) N:o 850/2004 sisältyvien jätteitä koskevien säännösten täytäntöönpanosta. (2) Liitteessä IV ehdotettuja pitoisuusrajoja pidetään suojelun korkean tason varmistamisen kannalta tarkoituksenmukaisimpina ottaen huomioon pysyvien orgaanisten yhdisteiden hävittäminen tai palautumaton muuntaminen. (3) Toksafeenille, joka on yli 670 aineen seos, ei ole vahvistettu sovittua ja asiaankuuluvaa analyyttistä menetelmää kokonaispitoisuuden määrittelemistä varten. Edellä mainitussa tutkimuksessa Euroopan unionin alueelta ei kuitenkaan löytynyt varastoja, jotka koostuisivat toksafeenistä, sisältäisivät sitä tai olisivat sen saastuttamia. Tutkimus osoittaa lisäksi, että silloin kun jätteissä havaittiin pysyviä orgaanisia yhdisteitä sisältäviä torjunta-aineita, niiden pitoisuudet olivat yleensä korkeita verrattuna ehdotettuihin pitoisuusrajoihin. Tässä vaiheessa voidaan katsoa, että toksafeenin määrittelemiseksi käytettävissä olevat analyyttiset menettelyt ovat riittäviä tämän asetuksen tarkoituksiin. (4) PCDF/PCDD:n pitoisuusraja ilmaistaan toksisuus-ekvivalenttipitoisuutena (TEQ-yksikkönä) käyttäen Maailman terveysjärjestön vuoden 1988 toksisuusekvivalenssikertoimia (”TEF”). Dioksiinin kaltaisista PCB-yhdisteistä saatavilla olevat tiedot eivät ole riittäviä näiden yhdisteiden sisällyttämiseksi TEQ-yksikköön. (5) Heksakloorisykloheksaani (HCH) on eri isomeerien tekniselle sekoitukselle annettu nimitys. Niiden täydellinen analysointi ei ole tarpeen. Ainoastaan alfa-, beeta- ja gamma-HCH:lla on toksikologista merkitystä. Pitoisuusraja koskee sen vuoksi yksinomaan niitä. Useimmat kaupallisesti saatavilla olevat, tämän yhdisteluokan analyysiin käytettävät analyyttiset standardiseokset tunnistavat ainoastaan nämä isomeerit. (6) Asetus (EY) N:o 850/2004 olisi tämän vuoksi muutettava vastaavasti. (7) Asetuksen (EY) N:o 850/2004 17 artiklan 1 kohdan mukaisesti perustettu komitea, jota kuultiin mainitun asetuksen 17 artiklan 2 kohdassa vahvistettua menettelyä noudattaen 25 päivänä tammikuuta 2006, ei ole antanut lausuntoa komission asetusluonnoksessa esitetyistä toimenpiteistä, ON ANTANUT TÄMÄN ASETUKSEN: 1 artikla Korvataan asetuksen (EY) N:o 850/2004 liite IV tämän asetuksen liitteellä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Korvataan asetuksen (EY) N:o 850/2004 liite IV seuraavasti: LIITE IV ”LUETTELO AINEISTA, JOIHIN SOVELLETAAN 7 ARTIKLASSA ANNETTUJA JÄTEHUOLTOSÄÄNNÖKSIÄ AINE | CAS-nro | EC-numero | 7 ARTIKLAN 4 KOHDAN a ALAKOHDASSA TARKOITETTU PITOISUUSRAJA | Aldriini | 309-00-2 | 206-215-8 | 50 mg/kg | Klordaani | 57-74-9 | 200-349-0 | 50 mg/kg | Dieldriini | 60-57-1 | 200-484-5 | 50 mg/kg | Endriini | 72-20-8 | 200-775-7 | 50 mg/kg | Heptakloori | 76-44-8 | 200-962-3 | 50 mg/kg | Heksaklooribentseeni | 118-74-1 | 200-273-9 | 50 mg/kg | Mireksi | 2385-85-5 | 219-196-6 | 50 mg/kg | Toksafeeni | 8001-35-2 | 232-283-3 | 50 mg/kg | Polyklooratut bifenyylit (PCB) | 1336-36-3 ja muut | 215-648-1 | 50 mg/kg* | DDT (1,1,1-trikloori-2,2-bis(4-kloorifenyyli)etaani | 50-29-3 | 200-024-3 | 50 mg/kg | Klordekoni | 143-50-0 | 205-601-3 | 50 mg/kg | Polyklooratut dibentso-para-dioksiinit ja dibentsofuraanit (PCDD/PCDF) | 15 μg/kg** | Alfa-, beeta- ja gamma-HCH:n summa | 58-89-9, 319-84-6, 319-85-7 | 206-270-8, 206-271-3 ja 200-401-2 | 50 mg/kg | Heksabromibifenyyli | 36355-01-8 | 252-994-2 | 50 mg/kg | * Tarvittaessa on käytettävä eurooppalaisissa standardeissa EN 12766-1 ja EN 12766-2 vahvistettua laskentamenetelmää. ** Pitoisuusraja on laskettu PCDD:nä ja PCDF:nä seuraavien toksisuusekvivalenssikertoimien (”TEF”) mukaan: PCDD | TEF | 2,3,7,8-TeCDD | 1 | 1,2,3,7,8-PeCDD | 1 | 1,2,3,4,7,8-HxCDD | 0,1 | 1,2,3,6,7,8-HxCDD | 0,1 | 1,2,3,7,8,9-HxCDD | 0,1 | 1,2,3,4,6,7,8-HpCDD | 0,01 | OCDD | 0,0001 | PCDF | 2,3,7,8-TeCDF | 0,1 | 1,2,3,7,8-PeCDF | 0,05 | 2,3,4,7,8-PeCDF | 0,5 | 1,2,3,4,7,8-HxCDF | 0,1 | 1,2,3,6,7,8-HxCDF | 0,1 | 1,2,3,7,8,9-HxCDF | 0,1 | 2,3,4,6,7,8-HxCDF | 0,1 | 1,2,3,4,6,7,8-HpCDF | 0,01 | 1,2,3,4,7,8,9-HpCDF | 0,01 | OCDF | 0,0001 | ” [1] EUVL L 158, 30.4.2004, s. 7; oikaisu EUVL L 229, 29.6.2004, s. 5.